open-index/open-wikipedia-markdown huggingface dataset:
Κωνσταντίνος Μάνος (λόγιος)

Ο **Κωνσταντίνος Μάνος** (Φανάρι Κωνσταντινούπολης, 1784 - Αθήνα, 4 Νοεμβρίου 1835) ήταν Νομικός Σύμβουλος της Ελληνικής Πρεσβείας στην Κωνσταντινούπολη.

## Βιογραφία
Ήταν γιος του Δημητρίου Μάνου, μεγάλου διερμηνέα (dragoman) της Υψ. Πύλης και ποστέλνικου στη Βλαχία και Μολδαβία. Ήταν λόγιος με αξιοσημείωτη βιβλιοθήκη και συνεργαζόταν με λογίους της εποχής. Μητέρα του ήταν η Μαρία (Μαριώρα) Καρατζά, κόρη του Νικολάου Καρατζά, πρίγκιπα της Βλαχίας, επίσης λογίου. Ο αδελφός του Νικόλαος, πρέσβης της Υψ. Πύλης στο Παρίσι, ήταν φίλος του Κοραή. Ο Κωνσταντίνος ήταν δεύτερος εξάδελφος του Γεωργίου Μάνου με δράση στην Επανάσταση του 1821 και του αδελφού του Ιωάννη μέλους της Φιλικής Εταιρείας, που έπεισε τον Αλέξανδρο Υψηλάντη να αναλάβει αρχηγός της.

Νυμφεύτηκε το 1827 στην Κωνσταντινούπολη τη Σεβαστή (Σεβαστ[ε]ία) Αργυροπούλου, κόρη του Ιακώβου Αργυροπούλου μεγάλου διερμηνέα (dragoman) της Υψ. Πύλης. O Κωνσταντίνος μάλλον έκανε και 2ο γάμο με την Σοφία Gerassimo. Ο Μανουήλ Γεδεών αναφέρει πως ίσως είναι ο συγγραφέας του έργου *Τα κατά Κλεάνθην και Αβροκόμην* που τυπώθηκε στη Βούδα το 1801 και στην Τεργέστη το 1811, ενός ερωτικού ποιήματος με επιρροές από το Διαφωτισμό. Ο Κωνσταντίνος είχε ετοιμάσει μια μετάφραση του *Νέου Ανάχαρση* του αβά Βαρθολομαίου. Το Μάρτιο του 1821 καταδικάσθηκε σε θάνατο μαζί με τον πεθερό του Ιάκωβο Αργυρόπουλο, αλλά γλίτωσαν. Το 1824 ήταν εξόριστοι στην Προύσα. Από το 1828 βρίσκεται στην Ελλάδα, όπου απεβίωσε στην Αθήνα το 1835, ενώ το 1836 γίνεται η 3η έκδοση του ποιητικού έργου *Τα κατά Κλεάνθην και Αβροκόμην* στην Αθήνα. Η σύζυγός του Σεβαστή ήταν εξαιρετικά μορφωμένη, διηύθυνε τη *Φιλεκπαιδευτική Εταιρεία* στην Αθήνα από το 1842 και έβαλε τις βάσεις για την παιδεία στο Αρσάκειο.

## Οικογένεια
Ο Κωνσταντίνος Μάνος (1785-1835) και η Σεβαστή (1806-1883), κόρη του Ιακώβου Αργυροπούλου (υπουργού των Οθωμανών στο Βερολίνο και μεγάλου Δραγομάνου της Υψηλής Πύλης), είχαν παιδιά:
* τη Μαρία, το Δημήτριο, τον Αλέξανδρο, την Καλλιόπη και τον
* Θρασύβουλο Μάνο, στρατηγό, που νυμφεύτηκε τη Ρωξάνη Μαυρομιχάλη (κόρη του Πέτρου, στρατιωτικού και βουλευτή Οιτύλου) και είχε τέκνο:
** Πέτρος Μάνος 1871-1918, συνταγματάρχης, νυμφεύτηκε τη 2η εξαδέλφη του Μαρία Αργυροπούλου (κόρη του Ιακώβου (1845-1923) προξένου της Ελλάδας στη Σμύρνη και πρέσβη της Ελλάδας στο Βελιγράδι) και είχε παιδί:
*** Ασπασία Μάνου 1896-1972, παντρεύτηκε τον Αλέξανδρο βασιλιά της Ελλάδας.

## Πηγές

*  
*  
* 

## Παραπομπές σε πηγές

Κατηγορία:Οικογένεια Μάνου
Γενική Συνέλευση της Οθωμανικής Αυτοκρατορίας

Η **Γενική Συνέλευση** ( ή *Genel Parlamento*) της Οθωμανικής Αυτοκρατορίας ήταν η πρώτη απόπειρα αντιπροσωπευτικής δημοκρατίας σε αυτοκρατορικό επίπεδο εντός της Οθωμανικής Αυτοκρατορίας. Επίσης γνωστή ως Οθωμανικό Κοινοβούλιο, αποτελείτο από δύο Βουλές, μια Άνω Βουλή (Γερουσία, *Meclis-i Âyân*), και μια Κάτω Βουλή (Βουλή των Αντιπροσώπων, *Meclis-i Mebusân*).Συνεκλήθη για πρώτη φορά το 1876, και διήρκεσε αρχικώς έως το 1878, όταν και η Γενική Συνέλευση διαλύθηκε από τον Αμπντούλ Χαμίτ Β΄. Συνεκλήθη εκ νέου στην διάρκεια της Β΄ Συνταγματικής Περιόδου με πρόσθετες μεταρρυθμίσεις και την παρουσία πολιτικών κομμάτων, ενώ επιβίωσε κατά την διάρκεια της Συμμαχικής κατάληψης της Κωνσταντινούπολης και έως και το 1922, όταν και η αυτοκρατορία διαλύθηκε. 

Η διάδοχος κατάσταση της γενικής συνελεύσεως, η Μεγάλη Εθνοσυνέλευση της Τουρκίας, ιδρύθηκε από αριθμό μελών του πρώην οθωμανικού κοινοβουλευτικού σώματος.

## Δείτε επίσης
* Γερουσία της Οθωμανικής Αυτοκρατορίας, η Άνω Βουλή
* Βουλή των Αντιπροσώπων της Οθωμανικής Αυτοκρατορίας, η Κάτω Βουλή
* Ιστορία της Οθωμανικής Αυτοκρατορίας
* Οθωμανικό Σύνταγμα του 1876
* Α΄ Συνταγματική Περίοδος
* Β΄ Συνταγματική Περίοδος
* Μεγάλη Εθνοσυνέλευση της Τουρκίας
*The Ottomans: Europe's Muslim Emperors

## Παραπομπές


Κατηγορία:Κυβέρνηση της Οθωμανικής Αυτοκρατορίας
Καλαμαύκα Λασιθίου

Η **Καλαμαύκα** είναι χωριό και έδρα ομώνυμης κοινότητος του δήμου Ιεράπετρας και της τέως Επαρχίας Ιεράπετρας, στην ανατολική Κρήτη. 

Σύμφωνα με την απογραφή του 2011, έχει 425 κατοίκους. Είναι κτισμένο σε υψόμετρο 500 μέτρων στους ανατολικούς  πρόποδες των Λασιθιώτικων Ορέων, σε απόσταση 13 χιλιομέτρων βορειοδυτικά από την Ιεράπετρα.

## Ιστορικά στοιχεία
Υπάρχουν ίχνη κατοίκησης από την μινωική εποχή. Στα Μέσο-Κάστελα υπάρχουν ίχνη κατοίκησης από το 1100 π.Χ. και στη θέση Κισσός έχει βρεθεί μινωική έπαυλη. Στο λόφο Κάστελο βρέθηκε χάλκινο ειδώλιο, αφιερωμένο στον θεό Ασκληπιό, που πιστοποιεί την ύπαρξη αρχαίου ελληνικού ιερού. Στο λόφο Κάστελο έχει βρεθεί σημαντικός εκτεταμένος αρχαίος οικισμός, οι κύριες φάσεις κατοίκησης του οποίου χρονολογούνται από τα γεωμετρικά έως και τα ρωμαϊκά χρόνια. Ο οικισμός αυτός έχει ταυτιστεί με την αρχαία πόλη Λάρισα.

Η Καλαμαύκα αναφέρεται από τον Φραντσέσκο Μπαρότσι το 1577 ως *Calamafca* στην επαρχία Ιεράπετρας. Στην απογραφή του Καστροφύλακα το 1583 (Κ138), αναφέρεται ως *Calamafca* με 435 κατοίκους. Επίσης, αναφέρεται από τον Φραντσέσκο Μπαζιλικάτα το 1630, την τουρκική απογραφή του 1671 (ως *Kalamfka* με 37 χαράτσια) και στην αιγυπτιακή απογραφή του 1834, με 100 οικογένειες. Στη απογραφή του 1881 ανήκε στο δήμο Ανατολής και είχε 458 κατοίκους.

Η δημογραφική πορεία του χωριού σύμφωνα με τις απογραφές:

## Αξιοθέατα
Η περιοχή χαρακτηρίζεται από τις πηγές της. Από την περιοχή Κεφαλοβρύσι πηγάζει ο Καλαμαυκιανός ποταμός, ο οποίος διασχίζει τον οικισμό. Κοντά στη νότια συνοικία του χωριού υψώνεται ο απότομος λόφος Κάστελος, ύψους περίπου 200 μέτρων. Στην κορυφή του, προσβάσιμο μέσω σκάλας με 248 σκαλοπάτια, βρίσκεται μέσα σε σπήλαιο, ο ναός του Σταυρού. Κοντά στη Καλαμαύκα βρίσκεται το φαράγγι του Χαυγά.

## Διοικητικά στοιχεία
*Δείτε: [[Κοινότητα Καλαμαύκας|*'Κοινότητα Κα**]]''</big>[[Κοινότητα Καλαμαύκας|<big>***λαμαύκας*''']]

Η Καλαμαύκα αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με την Καμάρα και το Ψαθί αποτελούν την Κοινότητα Καλαμαύκας που υπάγεται στη δημοτική ενότητα Ιεράπετρας του Δήμου Ιεράπετρας. Σύμφωνα με την απογραφή του 2021 ως κοινότητα εν συνόλω έχει 383 κατοίκους ενώ ως οικισμός 359.μικρογραφία|396x396px|Η κοινότητα Καλαμαύκας σε σχέση με τον Δήμο Ιεράπετρας.
## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Τζον Γκαρσία

Ο **Τζον Γκαρσία** (αγγλ.: *John Garcia*, 4 Σεπτεμβρίου 1970) είναι Αμερικάνος τραγουδιστής και συνθέτης, γνωστός ως ιδρυτικό μέλος των Kyuss, Slo Burn και Unida.

## Καριέρα
Ο Γκαρσία σχημάτισε τους Katzenjammer σε ηλικία δεκαεπτά ετών, μαζί με το ντράμερ Μπραντ Μπιορκ και τον κιθαρίστα Τζος Χόουμ. Δύο χρόνια αργότερα, μετονομάστηκαν σε Sons of Kyuss και κυκλοφόρησαν το ομώνυμο ΕΡ, πριν αλλάξουν το όνομα τους σε Kyuss για τον δίσκο "*[[Wretch]]*" του 1991. Ακολούθησαν τα "*[[Blues for the Red Sun]]*" (1992) και "*[[Welcome to Sky Valley]]*" (1994), τα οποία θεωρούνται δύο από τα σπουδαιότερα άλμπουμ του stoner rock, αλλά το συγκρότημα διαλύθηκε το 1995 μετά την ηχογράφηση του "*[[...And the Circus Leaves Town]]*".

Το 1996, δημιούργησε τους Slo Burn με τους Κρις Χέιλ στην κιθάρα, Μπρέιντι Χάουτον στα τύμπανα και Ντέιμον Γκάρισον στο μπάσο, κυκλοφορώντας το ΕΡ "*Amusing the Amazing*" στις 15 Απριλίου 1997. Το συγκρότημα διαλύθηκε τον Σεπτέμβριο του ίδιου έτους και ο Γκαρσία σχημάτισε τους Unida το 1998, κυκλοφορώντας το άλμπουμ "*Coping with the Urban Coyote*" την επόμενη χρονιά, όπως και το "*For the Working Man*" το 2003.

Παράλληλα, δημιούργησε τους Hermano, με τους οποίους ηχογράφησε τέσσερις δίσκους από το 2002 ως το 2007. Το 2010, σχημάτισε τους Kyuss Lives! επανενώνοντας την αρχική σύνθεση των Kyuss εκτός του Χόουμ, αλλά τον Μάρτιο του 2012 ο Χόουμ έκανε μήνυση για την χρήση του ονόματος τους, με αποτέλεσμα να μετονομαστούν σε Vista Chino. Τον Σεπτέμβριο του 2013, κυκλοφόρησαν το άλμπουμ "*Peace*", μπαίνοντας στις λίστες του Billboard Heatseekers Album chart.

## Δισκογραφία

## Παραπομπές


## Πηγές
* John Garcia - Biography | Billboard 
* John Garcia | Biography, Albums, Streaming Links | AllMusic
* John Garcia - Encyclopaedia Metallum: The Metal Archives

## Εξωτερικοί σύνδεσμοι
* www.hermanorocks.com

Κατηγορία:Αμερικανοί τραγουδιστές
Κατηγορία:Αμερικανοί συνθέτες
Ντέλλα Ρουφογάλη-Ρούνικ

Η **Ντέλλα Ρουφογάλη-Ρούνικη** (1946) είναι Ελληνίδα μοντέλο, γλύπτρια, ζωγράφος και στιχουργός.

## Βίος
Η **Ντέλλα Ρουφογάλλη-Ρούνικ** (βαπτιστικό όνομα Βασιλική) γεννήθηκε στις 4 Ιουνίου 1946 στη Νεάπολη Βοΐου Κοζάνης. Ο πατέρας της ήταν ο Αναστάσιος Πασβαντίδης, από το Ικόνιο της Μικράς Ασίας.
Η μητέρα της ήταν η Μάρθα Βιδάλη-Θεμιστοκλέους με καταγωγή επίσης από τη Μικρά Ασία. Εγκύκλιες σπουδές πραγματοποίησε στη Βέροια. Τον Σεπτέμβριο του 1966 παντρεύεται τον Νίκο Δελαντώνη Πηγαίνει στην Τουλούζη και εγγράφεται στην Faculté des lettres et sciences humaines για να σπουδάσει τη γαλλική γλώσσα. Το 1969 πηγαίνει στο Γιοχάνεσμπουργκ όπου αρχιζει να εργάζεται στο χώρο του μόντελινγκ. Το πρακτορείο Willhelma Agency της Νέας Υόρκης την επιλέγει για συνεργασία και ταξιδεύει στις ΗΠΑ. Επιστρέφει στην Ελλάδα και συνεργάζεται με το πρακτορείο Κρίστι, κάνοντας επιδείξεις στο Μινιόν, με τον Φιλήμονα, Τσεκλένη και διαφημίσεις για την τηλεόραση σε προϊόντα μπράντι Μεταξάς, σαπούνι Pink Stop, σοκολάτες Μέλο, τσιγάρα Παπαστράτος, Old Navy. Τον Σεπτέμβριο του 1973 παντρέυεται τον Μιχάλη Ρουφογάλη. Τον Δεκέμβριο του 1985 παντρεύεται, αφού έχει διαζευγθεί τον έγκλειστο σύζυγό της, τον Χέρμπερτ Ρούνικ.
Από το 1990 έως το 1992 φοιτά στην *Art Students League* Γράφει τη στήλη "Το ημερολόγιο της Ντέλλας" για το περιοδικό Life & Style.

## Στίχοι τραγουδιών
Έχει ασχοληθεί με τη σύνθεση στίχων τα οποία έχουν μελοποιηθεί. Είναι το *Ποιος να συγκριθεί μαζί σου* σε μουσική Γιώργου Χατζηνάσιου και ερμηνευτή τον Γιάννη Πάριο και το *Απαγορεύεται* σε μουσική Χάρη Παμφίλη και ερμηνευτή τον Τόλη Βοσκόπουλο.

## Συγγραφικό έργο
Έχει γράψει το μυθιστόρημα *Ωραίος σαν ψέμα* (εκδ.2005)και το αυτοβιογραφικό *Να γιατί...*(εκδ.2002)

## Παραπομπές


## Πηγές
*Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002
*Ντέλλα Ρούνικ (Στιχουργός)http://www.stixoi.info/stixoi.php?info=Lyrics&act=index&sort=alpha&lyricist_id=308
*Ρουφογάλη Ρούνικ,Ντέλλα http://www.biblionet.gr/author/45840/%CE%9D%CF%84%CE%AD%CE%BB%CE%BB%CE%B1_%CE%A1%CE%BF%CF%8D%CE%BD%CE%B9%CE%BA
*Nτέλλα Ρούνικ: Απόσταγμα ζωής http://www.imerisia.gr/article.asp?catid=27724&subid=2&pubid=50651147
*Προσωπική ιστοσελίδα http://www.dellarounick.com/ 

Κατηγορία:Ελληνίδες μοντέλα
Κατηγορία:Έλληνες στιχουργοί
Κατάλογος έργων του Λορέντσο Γκιμπέρτι

Η σελίδα αυτή περιέχει εικονογραφημένο κατάλογο των έργων του Λορέντσο Γκιμπέρτι.

## 1. Έργα διάφορα

## 2. La Porta Nord
Πρόκειται για την Βόρεια Πύλη του Βαπτιστηρίου της Φλωρεντίας. Την κατασκεύασε ο Γκιμπέρτι μεταξύ 1403 και 1424,
ύστερα από διαγωνισμό με θέμα την Θυσία του Αβραάμ (βλ. στην αρχή του κεφ. 1), κατά τον οποίο επικράτησε του Μπρουνελλέσκι. Η πύλη έχει δύο φύλλα από επιχρυσωμένο ορείχαλκο, συνολικών διαστάσεων 5,06 × 3,87 μέτρων, και επτά σειρές τεσσάρων παραστάσεων (δύο σε κάθε φύλλο). Στις πρώτες πέντε (από πάνω) σειρές ιστορούνται επεισόδια της Καινής Διαθήκης, στην προτελευταία εικονίζονται οι Τέσσερις Ευαγγελιστές  και στην τελευταία Λατίνοι Πατέρες της Εκκλησίας. 
Στις γωνίες των παραστάσεων υπάρχουν κεφαλές προφητών και σιβυλλών (οκτώ σειρές από έξι, λείπει εξ αρχής μία, για τεχνικούς μάλλον λόγους). Οι παραστάσεις πλαισιώνονται από πλούσιο ζωικό και φυτικό διάκοσμο.
Στο άνω μέρος των παραστάσεων της «Γέννησης» και της «Προσκύνησης των Μάγων» (σειρά πέμπτη από πάνω) βρίσκεται η υπογραφή του Γκιμπέρτι : OPVS LAURENTII  FLORENTINI (Έργο του Λαυρεντίου του Φλωρεντινού). Η κεφαλή μεταξύ «Βάπτισης» και «Πειρασμού» (στο κάτω μέρος) είναι αυτοπροσωπογραφία του καλλιτέχνη.
Η πύλη βρίσκεται σήμερα στο Μουσείο Έργων της Μητρόπολης (Museo dell'Opera del Duomo) και στην θέση της έχει τοποθετηθεί αντίγραφο.

Η θέση των παραστάσεων στην πύλη είναι η ακόλουθη :

*Πορεία προς Γολγοθά – Σταύρωση  – Ανάσταση  – Πεντηκοστή*

*Προσευχή στον Κήπο  – Σύλληψη Χριστού – Μαστίγωση  – Ο Ιησούς προ του Πιλάτου* 

*Μεταμόρφωση  – Ανάσταση Λαζάρου  – Είσοδος στα Ιεροσόλυμα  – Μυστικός Δείπνος*

*Βάπτιση  – Πειρασμός  – Εκδίωξη των εμπόρων  – Ο Χριστός επί των υδάτων*

*Ευαγγελισμός  –  Γέννηση  – Προσκύνηση των Μάγων  – Ο Ιησούς δωδεκαετής στον Ναό*

*Ιωάννης –  Ματθαίος   – Λουκάς  – Μάρκος*

*Αμβρόσιος  – Ιερώνυμος  –  Γρηγόριος  – Αυγουστίνος*

Η παρουσίαση εδώ γίνεται με την αφηγηματική σειρά.
  

## 3. La Porta del Paradiso
Πρόκειται για την ανατολική πύλη του Βαπτιστηρίου της Φλωρεντίας, την απέναντι από την πρόσοψη του Καθεδρικού ναού. Για την απαράμιλλη ομορφιά της επονομάστηκε από τον Μιχαήλ Άγγελο **«Πύλη του Παραδείσου»**.  Εξ ολοκλήρου από επιχρυσωμένο ορείχαλκο, έχει διαστάσεις 5,99 × 4,62 μέτρα και η κατασκευή της διήρκεσε από το 1425 μέχρι το 1452. ‘Εχει  δέκα ανάγλυφους πίνακες, με ποικίλους βαθμούς γλυφής, από πέντε σε κάθε φύλλο της, με θέματα της Παλαιάς Διαθήκης, που πλαισιώνονται από 24 ολόσωμες βιβλικές μορφές και 24 μικρές κεφαλές προφητών και σιβυλλών. Η μικρή κεφαλή κάτω δεξιά από την «Ιστορία των Ισαάκ, Ιακώβ και Ησαύ» είναι αυτοπροσωπογραφία του Γκιμπέρτι. Στις παραστάδες και στα επιστύλια ζωικός και φυτικός διάκοσμος. 
Κι αυτή η πύλη βρίσκεται σήμερα στο Museo dell'Opera del Duomo, με αντίγραφο τοποθετημένο στην θέση της.

 
Κατηγορία:Κατάλογοι έργων τέχνης
Β΄ κατηγορία πετοσφαίρισης γυναικών Κύπρου 2015-16

Η **Β΄ κατηγορία πετοσφαίρισης γυναικών Κύπρου 2015-16** ήταν η 10η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Αναγέννηση Δερύνειας.

## Σύστημα διεξαγωγής
Στο πρωτάθλημα της Β΄ κατηγορίας 2015-16 συμμετείχαν 9 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Η ομάδα που ήταν στην πρώτη θέση ανακηρύχθηκε πρωταθλήτρια και προβιβάστηκε στην Α΄ κατηγορία.

### Σύστημα βαθμολόγησης
Το σύστημα βαθμολόγηση των αγώνων ήταν ως εξής:
*Σε νίκη με 3-0 και 3-1 σετ ο νικητής έπαιρνε 3 βαθμούς και ο ηττημένος κανένα.
*Σε νίκη με 3-2 ο νικητής σετ έπαιρνε 2 βαθμούς και ο ηττημένος 1 βαθμό.

### Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
#Πιο ψηλά κατατασσόταν η ομάδα με τον μεγαλύτερο αριθμό νικών.
#Αν οι ομάδες είχαν τον ίδιο αριθμό νικών, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων σετ με τα συνολικά χαμένα σετ.
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων πόντων με τους συνολικά χαμένους πόντους.
#Αν η ισοβαθμία συνεχιζόταν, πιο ψηλά κατατασσόταν η ομάδα με τις περισσότερες νίκες στους μεταξύ των ισόβαθμων ομάδων αγώνων. 
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των κερδισμένων σετ με τα χαμένα σετ στους μεταξύ των ισόβαθμων ομάδων αγώνες.
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των κερδισμένων πόντων με τους χαμένους πόντους στους μεταξύ των ισόβαθμων ομάδων αγώνες.
#Αν η ισοβαθμία συνεχιζόταν, διεξαγόταν αγώνας κατάταξης σε ουδέτερο γήπεδο που όριζε η ΚΟΠΕ.

## Αλλαγές σε σχέση με την περίοδο [[Β΄ κατηγορία πετοσφαίρισης γυναικών Κύπρου 2014-15|2014-15]]
Στο πρωτάθλημα της περιόδου 2015-16 δεν συμμετείχε η πρωταθλήτρια της Β΄ κατηγορίας 2014-15, Ολυμπιάδα Νεάπολης η οποία συμμετείχε στην Α΄ κατηγορία 2015-16. 

Στο πρωτάθλημα συμμετείχε ο Παφιακός ο οποίος είχε υποβιβαστεί από την Α΄ κατηγορία 2014-15. Επίσης, συμμετείχε ο Μαραθώνας Κάτω Βαρωσίων και ο Ροτσίδης Μάμμαρι.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Βαθμολογία
Η τελική βαθμολογία ήταν:


Πηγή : Βαθμολογία 2015-16


## Αποτελέσματα
Ο πίνακας που ακολουθεί παρουσιάζει τα αποτελέσματα του πρωταθλήματος.


Πηγή : Αποτελέσματα 2015-16

## Παραπομπές


## Πηγές
*
*
*

Κατηγορία:Β΄ κατηγορία πετοσφαίρισης γυναικών Κύπρου
Κατηγορία:Πετοσφαίριση το 2015
Κατηγορία:Πετοσφαίριση το 2016
Κύπελλο Κύπρου πετοσφαίρισης γυναικών 2015-16

Το **Κύπελλο Κύπρου 2015-16** ήταν η 41η έκδοση του Κυπέλλου Κύπρου (39η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2015-16. Νικητής ήταν ο Απόλλων για 3η φορά στην ιστορία του.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν ο Απόλλων και η ΑΕΛ. Το παιχνίδι διεξήχθη στις 26 Απριλίου 2016 στο Κλειστό Απόλλωνα Λεμεσού στη Λεμεσό. Νικητής ήταν ο Απόλλων με σκορ 3-0 σετ (25-19, 25-17, 25-23).

## Παραπομπές


## Πηγές
*
*Κύπελλο ΟΠΑΠ Α' Κατηγορίας γυναικών 2015-16 - Αποτελέσματα
*Ιστορία του κυπριακού βόλλεϋ: Χρυσή Βίβλος γυναικών
*Αρχείο ειδήσεων ΚΟΠΕ 2015-16

Κατηγορία:Κύπελλο Κύπρου (πετοσφαίριση γυναικών)
Κατηγορία:Πετοσφαίριση το 2015
Κατηγορία:Πετοσφαίριση το 2016
Τζος Χόουμ

Ο **Τζος Χόμι** (αγγλ.: *Josh Homme*, 17 Μαΐου 1973) είναι Αμερικάνος τραγουδιστής και συνθέτης, γνωστός ως ιδρυτικό μέλος των Kyuss και των Queens of the Stone Age.

## Καριέρα
Ο Χόμι υπήρξε ένα εκ των ιδρυτικών μελών των Kyuss στα τέλη της δεκαετίας του '80. Μετά το ΕΡ "*[[Sons of Kyuss]]*" του 1990, το συγκρότημα κυκλοφόρησε το ντεμπούτο-άλμπουμ του με τίτλο "*[[Wretch]]*" τον Σεπτέμβριο του 1991, χωρίς να γνωρίσει επιτυχία. Παρά το γεγονός ότι το "*[[Blues for the Red Sun]]*" έλαβε ιδιαίτερα θετικές κριτικές την επόμενη χρονιά, οι Kyuss δεν κατάφεραν και πάλι να γνωρίσουν εμπορική επιτυχία. Το συγκρότημα υπέγραψε στην Elektra Records κυκλοφορώντας δύο ακόμη δίσκους, πριν διαλυθεί το 1995.

Λόγω της απογοήτευσης του από την πορεία των Kyuss, ο Χόμι δεν έπαιξε μουσική για περίπου ένα χρόνο, πριν τελικά αποφασίσει να αναλάβει χρέη κιθαρίστα για τους Screaming Trees, κατά την περιοδεία για την προώθηση του δίσκου "*Dust*". Η συνεργασία αυτή ανέβασε την δημοτικότητα του Χόμι, ο οποίος στη συνέχεια συνεργάστηκε με ονόματα όπως οι Wellwater Conspiracy, Mike Johnson, Mondo Generator, κ.α.. Επίσης, συμμετείχε στην σειρά συλλογών με τίτλο "*Desert Sessions*", στην οποία συμμετείχαν μουσικοί από τους Soundgarden, Monster Magnet και Kyuss.

Μαζί με τον Αλφρέντο Ερνάντεζ των Kyuss, σχημάτισε τους Queens of the Stone Age, ένα συγκρότημα που συνδυάζει το stoner rock των Kyuss με το alternative rock. Γνώρισαν πολύ μεγάλη επιτυχία με το "*Songs for the Deaf*" του 2002, το οποίο μπήκε στο Top-20 του Billboard και έγινε χρυσό, ακολουθούμενο από τα επίσης επιτυχημένα "*Lullabies to Paralyze*" του 2005 και "*Era Vulgaris*" του 2007. Την μεγαλύτερη του επιτυχία γνώρισε το συγκρότημα το 2013, όταν το "*...Like Clockwork*" ανέβηκε στην κορυφή των αμερικάνικων τσαρτ και την δεύτερη θέση στο Ηνωμένο Βασίλειο, όπου βραβεύθηκε ως χρυσός δίσκος.

Το 2009 σχημάτισε τους Them Crooked Vultures, οι οποίοι στον ένα χρόνο ύπαρξης τους κυκλοφόρησαν το ομώνυμο τους άλμπουμ. Στην πολυετή του καριέρα έχει συνεργαστεί με καλλιτέχνες όπως οι Mondo Generator, Foo Fighters, PJ Harvey, Fatso Jetson, Mark Lanegan Band, Trent Reznor, Masters of Reality, Millionaire, Wellwater Conspiracy, U.N.K.L.E., Primal Scream, Melissa Auf der Maur, Paz Lenchantin, Death from Above 1979, Earthlings?, Mastodon, Peaches, The Strokes, Local H, Biffy Clyro και Arctic Monkeys.

## Δισκογραφία

## Παραπομπές


## Πηγές
* Josh Homme | Biography & History | AllMusic
* Josh Homme - Biography | Billboard 
* Josh Homme - Encyclopaedia Metallum: The Metal Archives

## Εξωτερικοί σύνδεσμοι
* qotsa.com

Κατηγορία:Αμερικανοί κιθαρίστες
Κατηγορία:Αμερικανοί συνθέτες
Βαθμοί του Αιγυπτιακού Στρατού

Οι παρόντες βαθμοί του Αιγυπτιακού Στρατού καθιερώθηκαν μετά την επανάσταση του 1952 και την πτώση της μοναρχίας. Το 1958 το στέμμα των στολών αντικαταστάθηκε από τον αετό του Σαλαδίνου και οι βαθμοί αραβοποιήθηκαν.

## Κατώτεροι βαθμοί

## Παραπομπές

* Rank insignia - Army (field dress)

Κατηγορία:Στρατός της Αιγύπτου
Παπαβασιλείου

Το ελληνικό επώνυμο **Παπαβασιλείου** μπορεί να αναφέρεται σε κάποιο από τα παρακάτω πρόσωπα:

* Βασίλης Παπαβασιλείου, ηθοποιός
* Γεώργιος Παπαβασιλείου, ονοματεπώνυμο διάφορων προσώπων
* Γρηγόρης Παπαβασιλείου (γενν. 1955), ποδοσφαιριστής
* Ιπποκράτης Παπαβασιλείου (1868-1951), στρατιωτικός και υφυπουργός Ναυτικών
* Κωνσταντίνος Παπαβασιλείου, ονοματεπώνυμο διάφορων προσώπων
* Νικόδημος Παπαβασιλείου, ποδοσφαιριστής
* Σπύρος Παπαβασιλείου (1940-2009), λαϊκός συνθέτης και διευθυντής ορχήστρας
* Σωκράτης Παπαβασιλείου (1865 - 1947), Έλληνας μεταλλειολόγος και πολιτικός
* Δημήτριος (Τάκης) Παπαβασιλείου (1945-2012), πολιτικός
Ultramagnetic MCs

Οι **Ultramagnetic MCs** είναι αμερικάνικο συγκρότημα μουσικής χιπ χοπ με καταγωγή το Μπρονξ της Νέας Υόρκης. Σχηματίστηκε το 1984 από τον Kool Keith και αποτελείται από τον ίδιο και τους Ced Gee, TR Love, Moe Love, ενώ το 1990 προστέθηκε και ο DJ Jaycee. Το 1989, ανεπίσημο μέλος της μπάντας έγινε ο Tim Dog. Η μουσική της μπάντας σχετίζεται με ανορθόδοξο sampling, πολυσύλλαβες ρίμες, και περίεργα λυρικά σχήματα λόγου.

## Δισκογραφία
### Albums
* 1988 – *[[Critical Beatdown]]*
* 1992 – *[[Funk Your Head Up]]*
* 1993 – *[[The Four Horsemen (Ultramagnetic MCs)|The Four Horsemen]]*
* 2007 – *[[The Best Kept Secret]]*

### Compilations
* 1994 – *The Basement Tapes 1984–1990*
* 1996 – *New York What Is Funky*
* 1996 – *Mo Love's Basement Tapes*
* 1997 – *Pimp Fiction*
* 1997 – *The B-Sides Companion*
* 1998 – *Smack My Bitch Up*
* 2010 - *Ultramagnetic Foundation-Tr love DJ Moe love present (Ultra Laboratory stories)*

### Singles
* 1984 – To Give You Love/Make You Shake
* 1986 – Ego Trippin'/Ego Bits/Funky Potion
* 1987 – Traveling At The Speed of Thought (Original)/M.C.'s Ultra (Part Two)
* 1987 – Mentally Mad/Funky
* 1988 – Watch Me Now/Feelin' It
* 1988 – Ease Back/Kool Keith Housing Things
* 1989 – Give The Drummer Some/Moe Luv Theme
* 1989 – Traveling At The Speed Of Thought (Remixes/LP Version)/A Chorus Line (featuring Tim Dog)
* 1991 – Make It Happen/A Chorus Line (Pt. II)
* 1992 – Poppa Large (East Coast Remix)/(West Coast Remix)
* 1993 – Two Brothers With Checks (San Francisco Harvey)/One Two, One Two
* 1993 – Raise It Up (featuring Godfather Don)/The Saga Of Dandy, The Devil And Day (Black Baseball)
* 1994 – I'm Fuckin' Flippin
* 1997 – Watch Your Back
* 2001 – Make It Rain/Mix It Down
* 2006 – Mechanism Nice (Born Twice)/Nottz

### Εμφανίσεις
* 1987 – Red Alert Goes Berzerk
* 1994 – Wild Pitch Classics
* 1999 – It's All The Way Live

## Παραπομπές


## Εξωτερικοί σύνδεσμοι
* Η ιστοσελίδα του Kool Keith
* Ιστοσελίδα  στο *[[Rolling Stone]]*

Κατηγορία:Αμερικανικά hip hop συγκροτήματα
Κονσουέλο Βελάσκες

Η **Κονσουέλο Βελάσκες** (**Consuelo Velázquez Τόρες**) (21 Αυγούστου 1916, Σιουδάδ Γκουσμάν - 22 Ιανουαρίου 2005, Πόλη του Μεξικού) ήταν Μεξικάνα πιανίστα, συνθέτης και τραγουδίστρια. Σε ηλικία 25 ετών, το 1941, συνέθεσε την μεγάλη επιτυχία της Bésame Mucho (Μπέσαμε Μούτσο - Φίλα με πολύ), ένα τραγούδι που έχει εκτελεστεί από σημαντικότατο αριθμό καλλιτεχνών σε όλο τον κόσμο.

## Παραπομπές


Κατηγορία:Μεξικανοί μουσικοί
Νέο Καταλανικό Τραγούδι

To **Νέο Καταλανικό Τραγούδι** (καταλανικά: Nova Cançó) ήταν μουσικό είδος που προέκυψε τη δεκαετία του 1960 κατά τη διάρκεια της δικτατορίας του στρατηγού Φράνκο στην Ισπανία. Εντάσσεται στα ευρύτερα πλαίσια ανανέωσης της καταλανόφωνης κουλτούρας που έλαβε χώρα σταδιακά από τα τέλη της προηγούμενης δεκαετίας. Είχε ως βασικά του χαρακτηριστικά την εισαγωγή στην καταλανόφωνη μουσική ενός νέου είδους, με επιρροές από τον Ζωρζ Μπρασάνς και τον Ζακ Μπρελ, επιφέροντας την ανανέωση της λαϊκής και δημοφιλούς μουσικής στις καταλανόφωνες περιοχές, και την προώθηση μιας δημοκρατικής νοοτροπίας. Κύριοι πρωταγωνιστές του ήταν τραγουδιστές όπως ο Ραϊμόν, ο Ζοάν Μανουέλ Σεράτ, η Μαρία δελ Μαρ Μπονέτ και ο Λιουίς Λιακ που εντάχθηκαν στο συγκρότημα *[[Els Setze Jutges]]*. Το κίνημα έσβησε κατά τη διάρκεια της δεκαετίας του 1980, με την εισαγωγή του αγγλοσαξωνικού ποπ-ροκ να το αντικαθιστά ως κυρίαρχο μουσικό ρεύμα.

## Παραπομπές



Κατηγορία:Καταλανική Γλώσσα
Κατηγορία:Ιστορία της Καταλωνίας
Κατηγορία:Κοινότητα της Βαλένθια
Κατηγορία:Καταλανικές Χώρες
Κατάλογος έργων του Τζαν Λορέντσο Μπερνίνι

Η σελίδα αυτή περιέχει εικονογραφημένο κατάλογο των έργων γλυπτικής και ζωγραφικής του Τζαν Λορέντσο Μπερνίνι.

 
Κατηγορία:Κατάλογοι έργων τέχνης
Ώμος

thumb|250px|Αριστερός ώμος άνδρα
Ο **ώμος** αποτελεί την περιοχή στην οποία το άνω άκρο ενώνεται με τον κορμό. Αποτελείται από τρία οστά: την κλείδα, την ωμοπλάτη και το βραχιόνιο οστό, καθώς και τους σχετικούς μύες, συνδέσμους και τένοντες. Τα οστά του ώμου σχηματίζουν την άρθρωση του ώμου. Στην ανθρώπινη ανατομία, η άρθρωση του ώμου ή ωμογληνοβραγχιόνια αποτελείται από το άνω τμήμα του βραγχιόνιο οστού, το οποίο προσφύεται πάνω στην ωμοπλάτη, με την κεφαλή να βρίσκεται εντός της ωμογλήνης. Η ωμογληνοβραχιόνια άρθρωση είναι σφαιροειδής και επιτρέπει το άνω άκρο να περιστρέφεται κυκλικά ή να κινείται προς ή μακριά από το σώμα.

## Πηγές
*

Κατηγορία:Αρθρώσεις
Βαθμοί του Αιγυπτιακού Ναυτικού

Το λήμμα παρουσιάζει τους βαθμούς και τα διακριτικά αυτών στο Αιγυπτιακό Ναυτικό.

## Πηγές
* Rank insignia - Navy & Coast Guard (shoulder insignia)
* Rank insignia - Navy & Coast Guard (sleeve insignia)

Κατηγορία:Στρατός της Αιγύπτου
Βαθμοί της Αιγυπτιακής Αεροπορίας

Το λήμμα παρουσιάζει τους βαθμούς και τα διακριτικά αυτών στην Αιγυπτιακή Πολεμική Αεροπορία.

## Παραπομπές

* Rank insignia - Air Force & Aviation

Κατηγορία:Στρατός της Αιγύπτου
Άργος Παιονίας

Το **Άργος** ήταν μια αρχαία ελληνική πόλη της αρχαίας Παιονίας. Βρισκόταν κοντά στις όχθες του ποταμού Αξιού και μεταξύ των πόλεων Στόβων και των Γουρβίτων. Οι κάτοικοι ήταν γνωστοί με την ονομασία **Αργέσται**. 
Στην πόλη αυτή ο Ρωμαίος ανθύπατος Ιούνιος Ρουφίνος (246 -8 μ.Χ.) βρήκε θεραπεία, όπως δείχνει μια στήλη που ανασκάφηκε εκεί και βρίσκεται σήμερα στο μουσείο του Τίτο Βέλες (αρχ. Βυλάζωρα):

*"Λονδ . . .

ον Ἰούνιον

ἀνθύπατον

ἡ τῶν Ἀργεσ[τῶν]"*

Στην θέση του αρχαίου παιονικού Άργους βρίσκεται το σημερινό Βοντοβράτι (Водоврати) της Βόρειας Μακεδονίας.

## Παραπομπές


Κατηγορία:Αρχαία Παιονία
Κατηγορία:Αρχαιολογικοί τόποι στη Βόρεια Μακεδονία
Καναπές

300px|thumb|right|Καναπές.
300px|thumb|right|Καναπές με μαξιλάρια.

Ένας **καναπές** ή ντιβάνι είναι ένα έπιπλο για το καθιστικό με τη μορφή ενός πάγκου, με ή χωρίς μπράτσα, που είναι εν μέρει ή εξ ολοκλήρου από ταπετσαρία ή δέρμα, και συχνά είναι εξοπλισμένος με ελατήρια και προσαρμοσμένα μαξιλάρια. 

Αν και ο καναπές χρησιμοποιείται κυρίως για να κάτσει κάποιος, μπορεί να χρησιμοποιηθεί για τον ύπνο, το φαγητό, σεξουαλικές πράξεις, και άλλες αυτοσχέδιες δραστηριότητες.

Στο σπίτι, οι καναπέδες βρίσκονται κανονικά στο σαλόνι, αλλά μπορεί να υπάρξουν και σε επιπρόσθετα δωμάτια. Επίσης κάποιος μπορεί να συναντήσει τον καναπέ σε δημόσιους χώρους, αίθουσες αναμονής, ξενοδοχεία και μπαρ.

Συχνά οι καναπέδες διαθέτουν επιπλέον λειτουργίες όπως τη δυνατότητα να γίνονται κρεβάτι με συρόμενο μηχανισμό στο κάτω μέρος τους ή άλλοι διαθέτουν ανακλίσεις στα μπράτσα τους και την πλάτη δημιουργώντας διαφορετικά σχήματα ανάλογα την προτίμηση του καθενός.

Ένα σύγχρονο διαδεδομένο σχήμα καναπέ είναι ο γωνιακός καναπές που αναλογα με τον σχεδιασμό μπορεί να είναι σταθερά δεξιά ή αριστερή γωνία ή και αμφίδρομος όπου διαθέτει μεταφερόμενο τμήμα γωνίας για εύκολη και γρήγορη εναλλαγή από τον χρήστη χωρίς να απαιτείται τεχνική κατάρτιση.

## Εξωτερικοί σύνδεσμοι
* 
* 

Κατηγορία:Έπιπλα
Κέβιν Μπρουκς

Ο **Κέβιν Μπρουκς** (γέννηση: 30 Μαρτίου 1959) είναι Άγγλος συγγραφέας, γνωστός για μυθιστορήματα απευθυνόμενα σε νεαρούς ενηλίκους. Το βιβλίο του *The Bunker Diary*, που εκδόθηκε πρώτη φορά από την Penguin Books το 2013, απέσπασε το ετήσιο Μετάλλιο Κάρνεγκι ως το καλύτερο νέο βιβλίο για παιδιά ή νεαρούς ενηλίκους στο Ηνωμένο Βασίλειο, μία εξαιρετική αντιφατική επιλογή από τους Βρετανούς βιβλιοθηκάριους.

## Βιογραφία
Ο Μπρουκς γεννήθηκε στο Έξετερ του Ντέβον της Αγγλίας το 1959 και σπούδασε ψυχολογία  και φιλοσοφία στο Πανεπιστήμιο του Άστον το 1980, και πολιτιστικές σπουδές στο Λονδίνο το 1983. Στο παρελθόν είχε εργαστεί σε διάφορες δουλειές, όπως κρεματόριο, ζωολογικό κήπο, συνεργείο αυτοκινήτων και ταχυδρομείο, ωστόσο κάποια στιγμή τα εγκατέλειψε όλα και πλέον ασχολείται αποκλειστικά με τη συγγραφή. Σήμερα κατοικεί στο Μάνινγκτρι του Έσσεξ.

## Βιβλία

;Σειρά Johnny Delgado 
* *Johnny Delgado: Private Detective*
* *Like Father, Like Son* (2006)
* *Private Detective* (2006)
* *Johnny Delgado: In Father's Steps* (2008)

;Σειρά PI John Crane
* *A Dance of Ghosts* (2011)
* *Until the Darkness Comes* (2012)
* *Wrapped in White* (2013)

;Σειρά Travis Delaney
* *The Ultimate Truth* (2014)
* *The Danger Game* (2014)
*  *The Snake Trap*  (2015)

;Ανεξάρτητα βιβλία
* *Martyn Pig* (2002) (Βραβείο Branford Boase, 2003)
* *Lucas* (2002) (Βραβείο North East Book, 2004)
* *Kissing the Rain* (2004) (υποψηφιότητα-Μετάλλιο Κάρνεγκι, 2004)
* *Bloodline* (2004)
* *I See You* (2005) (από τους Μπρουκς και Κάθριν Φορντ)
* *Candy* (2005) 
* *The Road of the Dead* (2006)
* *[[Υπάρχω]]* (2007)
* *Black Rabbit Summer* (2008)
* *Killing God* (2009); (τίτλος στις ΗΠΑ: *Dawn*)
* *iBoy* (2010)
* *Naked* (2011)
* *The Bunker Diary* (2013)
* *The Devil's Angel* (2014)

## Παραπομπές


## Εξωτερικοί σύνδεσμοι
* Kevin Brooks  on Myspace
* Brooks at publisher Chicken House
* Brooks at Fantasticfiction
* 

Κατηγορία:Άγγλοι συγγραφείς
Skeptics Apocalypse

**Skeptics Apocalypse** είναι ο τίτλος του πρώτου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε το Ιούνιο του 1985 μέσω της δισκογραφικής εταιρείας Combat Records στην Βόρεια Αμερική και της Roadrunner Records στην Ευρώπη.

## Ιστορία του άλμπουμ
Οι ηχογραφήσεις του δίσκου πραγματοποιήθηκαν στο Λος Άντζελες από τον Δεκέμβριο του 1984 ως τον Φεβρουάριο του 1985 με παραγωγό τον Τζέι Τζόουνς.

Η ανταπόκριση προς τον δίσκο υπήρξε ιδιαίτερα θετική, με τον εκδότη του περιοδικού Metal Forces, Μπέρναρντ Ντο, να το χαρακτηρίζει ως ένα από τα αγαπημένα του άλμπουμ για εκείνη τη χρονιά, ενώ οι αναγνώστες του περιοδικού ψήφισαν τον τραγουδιστή Τζον Σιρίς ως τον τέταρτο καλύτερο τραγουδιστή του 1985. Μετά την κυκλοφορία του άλμπουμ, ο κιθαρίστας Κερτ Κίλφελτ αποχώρησε για να δημιουργήσει τους Holy Terror, δίνοντας την θέση του στον Μπέρνι Βερσέι.

Το κομμάτι "*Back to Reign*" επανηχογραφήθηκε με νέους στίχους από τους Holy Terror και μετονομάστηκε σε "*Debt of Pain*" για το άλμπουμ "*Mind Wars*" του 1988.

Για την προώθηση του δίσκου, το συγκρότημα περιόδευσε στην Μεγάλη Βρετανία με τους Raven, πριν αποχωρήσει και ο Τζορτζ Ρομπ, δίνοντας την θέση του στον Μάικλ Ζάπουτιλ. Οι Agent Steel ηχογράφησαν το ΕΡ "*Mad Locust Rising*" τον Οκτώβριο του 1985 στα Indigo Ranch Studios του Μαλιμπού, στο οποίο συμπεριλήφθηκε η διασκευή στο "*The Ripper*" των Judas Priest.

Το συγκρότημα έπαιξε στο φεστιβάλ "Aardschok Dag" της Ολλανδίας και περιόδευσε στην Ευρώπη μαζί με τους Overkill και τους Anthrax στην περιοδεία "Speed Metal attack", τον Μάιο του 1986.

## Τραγούδια

## Μέλη των Agent Steel
Η σύνθεση του συγκροτήματος κατά την ηχογράφηση του "***Skeptics Apocalypse***" είχε την εξής μορφή:

* **Τζον Σιρίς** - *[[Φωνητική|φωνητικά]]*
* **Χουάν Γκαρσία** - *[[κιθάρα]]*
* **Κερτ Κίλφελτ** - *[[κιθάρα]]*
* **Τζορτζ Ρομπ** - *[[μπάσο]]*
* **Τσακ Πρόφους** - *[[τύμπανα]]*

## Παραπομπές


## Πηγές
* Skeptics Apocalypse - Agent Steel | Songs, Reviews, Credits | AllMusic
* Agent Steel - Skeptics Apocalypse - Encyclopaedia Metallum: The Metal Archives
* Agent Steel - Biography - Metal Storm

Κατηγορία:Άλμπουμ του 1985
Κατηγορία:Άλμπουμ των Agent Steel
Κατάλογος πρωθυπουργών του Ηνωμένου Βασιλείου

Ο **[[Πρωθυπουργός του Ηνωμένου Βασιλείου]]** είναι ο επικεφαλής της Κυβέρνησης του Ηνωμένου Βασιλείου και προεδρεύει των συνεδριάσεων του Υπουργικού Συμβουλίου. Δεν υπάρχει συγκεκριμένη ημερομηνία σχετική με την οποία σχηματίστηκε το πρωθυπουργικό αξίωμα, καθώς ο ρόλος του εξελίχθηκε κατά τη διάρκεια κάποιων ετών. Ο όρος χρησιμοποιήθηκε στη Βουλή των Κοινοτήτων το 1805 και ήταν σε κοινοβουλευτική χρήση κατά τη δεκαετία του 1880. Ωστόσο, από το 1905 η θέση του πρωθυπουργού αναγνωρίστηκε επίσημα ως ο πρόεδρος της κυβέρνησης. Οι σύγχρονοι ιστορικοί θεωρούν γενικά τον Ρόμπερτ Ουόλπολ, ο οποίος ήταν επικεφαλής της κυβέρνησης της Μεγάλης Βρετανίας για 21 χρόνια (1721 - 1742), ως τον πρώτο πρωθυπουργό. Ωστόσο, ο Χένρι Κάμπελ-Μπάννερμαν ήταν ο πρώτος που έφερε επίσημα τον τίτλο του πρωθυπουργού.

## Δείτε επίσης
* Κατάλογος μοναρχών της Βρετανίας
* Αρχηγός της Αντιπολίτευσης (Ηνωμένο Βασίλειο)
* Πρώτος Υπουργός της Σκωτίας
* Πρώτος Υπουργός της Ουαλίας

## Βιβλιογραφία

* 
* 
* 
* 
* 
* 
* 
* 
* 

## Εξωτερικοί σύνδεσμοι
* Prime Ministers in History, 10 Downing Street website
* Prime Ministers and Politics Timeline, BBC History


Ηνωμενο Βασιλειο
Βαλίτσα

**Βαλίτσα** είναι γενικός όρος που περιγράφει μια διακριτή μορφή αντικειμένου τοποθέτησης και αποθήκευσης αποσκευών. Είναι συχνά  κάπως επίπεδη, ορθογώνια σε σχήμα τσάντας με στρογγυλεμένες / τετράγωνες γωνίες, είτε από μέταλλο, σκληρό πλαστικό ή από ύφασμα, βινύλιο ή δέρμα. Έχει μια λαβή από τη μία πλευρά και χρησιμοποιείται κυρίως για τη μεταφορά ρούχων κατά τη διάρκεια ταξιδιών.

## Εξωτερικοί σύνδεσμοι
* 
* 

Κατηγορία:Αξεσουάρ
Κατηγορία:Συσκευασίες
Τζάκι

thumb|Τζάκι
Το **τζάκι** είναι δομή κατασκευασμένη από τούβλα, πέτρα ή μέταλλο σχεδιασμένη για να καίγονται ξύλα. Τα τζάκια που χρησιμοποιούνται για τη χαλαρωτική ατμόσφαιρα που δημιουργούν και για τη θέρμανση ενός δωματίου. Τα μοντέρνα τζάκια έχουν μεταβλητή απόδοση θερμότητας, ανάλογα με την πολυπλοκότητα του σχεδιασμού.

Ιστορικά είχαν χρησιμοποιηθεί για τη θέρμανση μιας κατοικίας, το μαγείρεμα και τη θέρμανση του νερού για το πλυντήριο και για άλλες οικιακές χρήσεις. Ένα τζάκι μπορεί να έχει: μια εστία, μία καμινάδα, για τη διοχέτευση του καπνού και μια σχάρα, για να πέφτουν οι στάχτες.

Στην εστία υπάρχουν συχνά πυρότουβλα που βοηθούν στο να αποθηκεύουν τη θερμότητα. 

## Δείτε Επίσης
* Ενεργειακό τζάκι
* Τζακια βιοαιθανόλης Τζάκια βιοαιθανόλης, Οδηγός για τα τζάκια βιοαιθανόλης Συχνές ερωτήσεις για τα τζακια βιοαιθανόλης Πώς λειτουργούν τα τζάκια βιοαιθανόλης
* Τι είναι τα τζάκια βιοαιθανόλης
* Πλήρης οδηγός για τα τζάκια βιοαιθανόλης

Κατηγορία:Θέρμανση
Σόμπα

Μια **σόμπα** είναι μία μεταλλική κατασκευή, όπου το καύσιμο καίγεται για να παρέχει θερμότητα, είτε για τη θέρμανση του χώρου στον οποίο βρίσκεται η σόμπα, ή για το μαγείρεμα του φαγητού. Μια ξυλόσομπα ή μια σόμπα άνθρακα χρησιμοποιείται συνήθως για τη θέρμανση μιας κατοικίας. Οι κλειστές σόμπες είναι πιο αποτελεσματικές.

Λόγω των ανησυχιών σχετικά με τη ρύπανση του αέρα, έχουν γίνει προσπάθειες για τη βελτίωση του σχεδιασμού τους. Οι Pellet σόμπες, για παράδειγμα, είναι ένας τύπος καθαρής θερμάστρας.

Κατηγορία:Εστίες
Μαγκάλι

[thumb|right|Μαγκάλι σε κύκλο από πέτρες [Ρούνοι|ρούνων για το θερινό ηλιοστάσιο, Βαυαρία (πολιτιστική τελετή).]]

To **μαγκάλι** ή **πύραυνο** είναι ένα δοχείο, συνήθως με τη μορφή όρθιου ή κρεμαστού μπολ, τραπεζιού ή κουτιού, που χρησιμοποιείται για την καύση στερεών καυσίμων, συνήθως κάρβουνου. Τα μαγκάλια παρέχουν κυρίως θερμότητα, μπορεί να χρησιμοποιηθούν και για το μαγείρεμα ή και για πολιτιστικές τελετές.

## Φωτογραφικό υλικό



Κατηγορία:Θέρμανση
Κατηγορία:Θέρμανση κατοικίας
Κατηγορία:Εστίες
Κατηγορία:Μαγειρικά σκεύη
Κατηγορία:Σκεύη κουζίνας
Κατηγορία:Πολιτιστική κληρονομιά
Κατηγορία:Λαογραφία
Κατηγορία:Αρχαιολογία
Κατηγορία:Μουσειολογία
Γιούρι Ράτας

Ο **Γιούρι Ράτας** (εσθον. *Jüri Ratas*) είναι Εσθονός πολιτικός ο οποίος είναι ο τωρινός αρχηγός του Εσθονικού Κεντρώου Κόμματος και υπηρέτησε ως Πρωθυπουργός της Εσθονίας από το 2016 ως το 2021. Διετέλεσε δεύτερος αντιπρόεδρος του Εσθονικού Κοινοβουλίου και Δήμαρχος του Τάλιν από το 2005 μέχρι το 2007. Ως δήμαρχος του Τάλιν, ξεκίνησε το πρόγραμμα της Ευρωπαϊκής Πράσινης Πρωτεύουσας.

Το 2013, ο Ράτας πρότεινε την αύξηση του κατώτατου μισθού από τις 2.000 στις 2.250 κορώνες (αντιστοιχεί σήμερα σε περίπου 144 ευρώ).

Μετά τις εκλογές του 2019, το κόμμα του υπέστη απώλειες, ωστόσο ο ίδιος συμφώνησε με το ακροδεξιό κόμμα EKRE και το Pro Patria και σχημάτισε κυβέρνηση συνασπισμού, με τον ίδιο πρωθυπουργό.

Ο Ράτας παραιτήθηκε από την πρωθυπουργία στις 13 Ιανουαρίου 2021 έπειτα από την εμπλοκή του κόμματός του σε σκάνδαλο παράνομης χρηματοδότησης με πρωταγωνιστή τον επιχειρηματία Χίλαρ Τέντερ. Ο πρωθυπουργός δήλωσε ότι είχε άγνοια για την υπόθεση και ότι επέλεξε την παραίτησή του προκειμένου να αναλάβει την πολιτική ευθύνη για το σκάνδαλο. Ο Ράτας παρέμεινε υπηρεσιακός πρωθυπουργός μέχρι να σχηματιστεί μια νέα κυβέρνηση συνασπισμού.

## Πολιτική σταδιοδρομία
Εξελέγη για πρώτη φορά μέλος του Εσθονικού Κοινοβουλίου στις εκλογές του 2007, ενώ επανεξελέγη στις εκλογές του 2015 λαμβάνοντας 7.932 ψήφους. Τον Μάρτιο του ιδίου έτους εξελέγη δεύτερος αντιπρόεδρος του Εσθονικού Κοινοβουλίου.

Στις 5 Νοεμβρίου 2016, ο Γιούρι Ράτας εξελέγη αρχηγός του Εσθονικού Κεντρώου Κόμματος, διαδεχόμενος τον Έντγκαρ Σάβισααρ.

### Πρωθυπουργός
Μετά την κατάρρευση της δεύτερης κυβέρνησης του Τάαβι Ρούιβας τον Νοέμβριο του 2016, ξεκίνησαν διαβουλεύσεις μεταξύ του Εσθονικού Κεντρώου Κόμματος, του Σοσιαλδημοκρατικού Κόμματος και της Ένωσης Υπέρ της Πατρίδας και της Δημοκρατίας για τον σχηματισμό νέας κυβέρνησης. Τελικά, τα τρία κόμματα συμφώνησαν στις 19 Νοεμβρίου 2016 και ο Γιούρι Ράτας ορίστηκε ως νέος πρωθυπουργός. Ο ίδιος ορκίστηκε στις 23 Νοεμβρίου 2016.

Το Κόμμα του Κέντρου του Ράτας υπέστη μεγάλες απώλειες στις βουλευτικές εκλογές που διεξήχθησαν τον Μάρτιο του 2019. Ωστόσο, ο ίδιος κατάφερε να παραμείνει πρωθυπουργός.

Το αντιευρωπαϊκό Κόμμα του Κέντρου του Ράτας συμφώνησε με το αντιευρωπαϊκό ακροδεξιό Συντηρητικό Λαϊκό Κόμμα (EKRE) για σχηματισμό κυβέρνησης συνασπισμού, κάτι που έκανε το κόμμα να χάσει τη δημοτικότητά του. Απέφυγε έτσι την πρόταση του Μεταρρυθμιστικού Κόμματος, το οποίο ήταν ο νικητής των εκλογών.

Η κυβέρνηση που σχηματίστηκε περιλαμβάνει τα εξής κόμματα: Κόμμα Κέντρου, EKRE και Pro Patria. Η ορκωμοσία της δεύτερης κυβέρνησης του Ράτας έγινε στις 29 Απριλίου 2019.

Έπειτα από την εμπλοκή του κόμματός του σε σκάνδαλο, ο Ράτας παραιτήθηκε στις 13 Ιανουαρίου 2021 και παρέμεινε υπηρεσιακός πρωθυπουργός μέχρι να σχηματιστεί μια νέα κυβέρνηση συνασπισμού. Το Κεντρώο Κόμμα ενεπλάκη σε σκάνδαλο που αφορά την κρατική χρηματοδότηση (με ένα αμφιλεγόμενο δάνειο) ενός οικιστικού σχεδίου στην πρωτεύουσα Ταλίν. Τον διαδέχθηκε στην πρωθυπουργία η Κάγια Κάλας.

## Παραπομπές


Κατηγορία:Πρωθυπουργοί της Εσθονίας
Τζέφρι Ράιτ

Ο **Τζέφρι Ράιτ** (*Jeffrey Wright*, 7 Δεκεμβρίου 1965) είναι Αμερικανός ηθοποιός του κινηματογράφου, της τηλεόρασης και του θεάτρου. Είναι ευρύτερα γνωστός για τους ρόλους του ως Belize στη μίνι σειρά του HBO, *[[Ο Θεός ξέχασε τον Παράδεισο|Angels in America]]*, Jean-Michel Basquiat στο *[[Basquiat]]*, Felix Leiter στις ταινίες James Bond *[[Casino Royale (ταινία, 2006)|Casino Royale]]* και *[[Quantum of Solace]]*, Valentin Narcisse στη σειρά του HBO, *[[Boardwalk Empire]]*, και ως Beetee στις τρεις από τις τέσσερις ταινίες *[[The Hunger Games]]*. Αυτή τη στιγμή, εμφανίζεται στην τηλεόραση στο ρόλο του Bernard Lowe, στη σειρά του HBO, *[[Westworld (τηλεοπτική σειρά)|Westworld]]*.

## Βιογραφία
### Πρώιμα χρόνια
μικρογραφία|250x250εσ|Ο Ράιτ με τη σύζυγό του, Κάρμεν Ετζόγκο, το 2002
Γεννήθηκε στην Ουάσινγκτον και σπούδασε Πολιτική επιστήμη στο Κολλέγιο Άμερστ. Στη συνέχεια, εισήχθη για να σπουδάσει υποκριτική στο Πανεπιστήμιο της Νέας Υόρκης και σταμάτησε δύο μήνες αργότερα για να γίνει επαγγελματίας ηθοποιός.

### Καριέρα
To 1994 κέρδισε το βραβείο Τόνυ για την ερμηνεία του στη θεατρική παράσταση *Angels in America*. Επίσης, βραβεύτηκε με Χρυσή Σφαίρα και με βραβείο Έμμυ για την ερμηνεία στου στη σειρά *[[Ο Θεός ξέχασε τον Παράδεισο]]*, που αποτελεί την τηλεοπτική εκδοχή του *Angels in America*.

### Προσωπική ζωή
Ο Ράιτ νυμφεύθηκε την ηθοποιό Κάρμεν Ετζόγκο τον Αύγουστο του 2000. Μαζί απέκτησαν ένα γιο και μία κόρη, τον Ελάιζα και τη Τζούνο, και κατοικούσαν στο Μπρούκλιν της Νέα Υόρκη. Έκτοτε έχουν χωρίσει.

Ο Ράιτ είναι χρόνια ακτιβιστής. Το 2011, ίδρυσε την Taia Lion Resources, μία εταιρεία έρευνας ορυκτών, εστιασμένη στην εξόρυξη στη Σιέρα Λεόνε.

## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Κατηγορία:Νικητές βραβείου Tony
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κοινωνικό παιχνίδι

Σύμφωνα με τον Λεβ Βιγκότσκι, στο **κοινωνικό παιχνίδι** δεν είναι απαραίτητη προϋπόθεση να υπάρχει συμπαίκτης. Κύρια χαρακτηριστικά του παιχνιδιού είναι η φανταστική κατάσταση και οι κανόνες που θέτει το ίδιο το παιδί. Το παιδί, για παράδειγμα, αποφασίζει ότι το μολύβι που κρατάει στο χέρι του είναι κουτάλι που το χρησιμοποιεί για να ανακατέψει το φαγητό. Από τη στιγμή που το μολύβι ξαναγίνεται μολύβι, παύει το παιχνίδι. Κάποιο παιδί που παίζει μόνο του μπορεί να παίζει τη μια στιγμή τη δασκάλα και την άλλη τον μαθητή ή να διευθύνει μια φανταστική ορχήστρα. Το κοινωνικό παιχνίδι, σύμφωνα με τον Βιγκότσκι, δεν εξαφανίζεται, καθώς μεγαλώνουν τα παιδιά. Απλώς οι κανόνες που ήταν σε λανθάνουσα μορφή γίνονται εμφανείς και η φανταστική κατάσταση περνά σε λανθάνουσα μορφή. Τα παιχνίδια με κανόνες εμφανίζονται στην ηλικία των πέντε ετών περίπου και διαφέρουν από το κοινωνικό παιχνίδι κατά το ότι σε αυτά τα παιχνίδια είναι καλυμμένη η φανταστική κατάσταση και εμφανείς οι κανόνες.

## Κοινωνικό παιχνίδι ρόλων
Ο χαρακτήρας του κοινωνικού παιχνιδιού με ρόλους προκαλεί το παιδί να εξαντλήσει τις ικανότητές του και τη γνώση του και να συνδυάσει τις επιμέρους εμπειρίες με τρόπο εύκαμπτο - και όλα αυτά σε μια κατάσταση που να σχετίζεται με τη ζωή. Η θεωρία ρόλων πρεσβεύει ότι η γενική ανθρώπινη συμπεριφορά είναι ένα παιχνίδι με διαφορετικούς ρόλους. Το παιδικό παιχνίδι ρόλων εκπληρώνει μια σημαντική λειτουργία. Το παιδί μπορεί, μέσω του παιχνιδιού ρόλων, να αναγνωρίζει και να ταξινομεί καλύτερα ορισμένες προσδοκίες των γονέων που αφορούν τη συμπεριφορά του και τις οποίες πρέπει να ικανοποιήσει. Ασκείται στην κοινωνική υπευθυνότητα. Βελτιώνονται οι γενικές επικοινωνιακές ικανότητές του, προάγονται γλωσσικές του ικανότητες.

## Παραπομπές


Κατηγορία:Παιχνίδια
Περιφέρεια Καραγκάντα

Η **περιφέρεια Καραγκάντα** () είναι μια περιφέρεια του Καζακστάν. Πρωτεύουσα είναι η ομώνυμη πόλη Καραγκάντα. Ο πληθυσμός είναι 1.341.700 κάτοικοι σύμφωνα με την απογραφή του 2009, μειωμένος σε σχέση με τον πληθυσμό της απογραφής του 1999 που ήταν 1.410.218 κάτοικοι. Ο πληθυσμός της πρωτεύουσας είναι 459.778 στην απογραφή του 2009. 

## Ιστορία
Η περιφέρεια ήταν ένα μέρος όπου γινόταν έντονη εξόρυξη άνθρακα κατά την Σοβιετική περίοδο και μέρος όπου βρίσκονταν αρκετά γκουλάγκ (στρατόπεδο εξαναγκαστικής εργασίας). Κατά τον Β' Παγκόσμιο πόλεμο οΙωσήφ Στάλιν εξόρισε πολλούς Γερμανούς στην περιοχή. 

## Γεωγραφία
Η περιφέρεια έχει έκταση 428.000 τ.χλμ, και είναι η μεγαλύτερη περιφέρεια του Καζακστάν. Δεν συνορεύει με κάποια χώρα, ωστόσο λόγω του σχήματος της συνορεύει με πολλές περιοχές. Συνορεύει με την Περιφέρεια Ακτόμπε στα δυτικά, με την περιφέρεια Κοστανάι στα βορειοδυτικά, με την περιφέρεια Ακμόλα στα βόρεια, βορειοανατολικά με την περιφέρεια Παβλοντάρ, με την περιφέρεια του Ανατολικού Καζακστάν στα ανατολικά, νοτιοανατολικά με την περιφέρεια Αλμάτι, νότια με τις περιφέρειες Τζαμπίλ και Νότιου Καζακστάν και στα νοτιοδυτικά με την Περιφέρεια Κυζυλόρντα.

Η περιφέρεια είναι ξερή και πεδινή, με πεδιάδες που έχουν περιστασιακούς λόφους. Το εθνικό πάρκο Καρκαράλι που έχει έκταση 90.300 εκτάρια, βρίσκεται στην περιφέρεια, όπως και όρος Κιζιλαράι, γνωστό για τα ιστορικά αξιοθέατα και την φυσική ομορφιά του. 

Ο ποταμός Ισίμ, παραπόταμος του Ιρτίς, πηγάζει στην περιφέρεια. Ο ποταμός Νούρα είναι ένας άλλος που βρίσκεται στην περιοχή. Ακόμη, αρκετό νερό που χρησιμοποιείται στη περιοχή προέρχεται από τον Ιρτύς, που παρέχεται από το Κανάλι Ιρτίς-Καραγκάντα, απόστασης 451 χιλιομέτρων.

## Δημογραφία
Το 44,68% του πληθυσμού είναι Καζάκοι και το 39,17% είναι Ρώσοι στην απογραφή 2010. Οι μειοψηφίες είναι Ουκρανοί (4,56%), Γερμανοί (2,93%) και Τάταροι (2,53%).

## Διοικητική διαίρεση
Η περιφέρεια διαιρείται σε 9 επαρχίες και της πόλεις περιφερειακής σημασίας που είναι το Καραγκάντα, το Μπαλκάς, το Τζεζκαζγκάν, το Καραζάλ, το Σαράν, το Σακτίνσκ και το Τεμιρτάου. Οι επαρχίες είναι: 

# Επαρχία Αμπάι, διοικητικό κέντρο η πόλη του Αμπάι
# Επαρχία Ακτογκάι, διοικητικό κέντρο, το χωριό του Ακτογκάι
# Επαρχία Μπουχάρ-Ζιράου, διοικητικό κέντρο το Μποτακάρα
# Επαρχία Καρκαράλι, πόλη του Καρκαράλι
# Επαρχία Νούρα, οικισμός του Κιγιέβκα
# Επαρχία Οσακάροφ, οικισμός του Οσακαρόβκα
# Επαρχία Σετ, χωριό του Ακσού-Αούϊλι
# Επαρχία Ουλιτάου, χωριό του Ουλιτάου
# Επαρχία Ζαναάρκα, οικισμός του Ατάσου
* Τα ακόλουθα εννέα περιοχές σε Καραγάντα Περιοχή το καθεστώς της πόλης: Καραγκάντα, Μπαλκάς, Ζεζκαζγκάν, Καραζάλ, Πριοζέρσκ, Σαράν, Σατμπάγιεφ, Σακτίνσκ και Τεμιρτάου.

Για μερικές δεκαετίας της Σοβιετικής περιόδου, το νότιο κομμάτι της περιφέρειας ήταν η περιφέρεια Τζεζκαζγκάν, με πρωτεύουσα την ομώνυμη πόλη. 

## Εκλογές

## Αδελφοποιημένες πόλεις
*  Ουλσάν, Νότια Κορέα (2010)

## Παραπομπές


## Εξωτερικοί σύνδεσμοι
* 

Καραγκαντα
Επαρχία Ουρζάρ

Η **επαρχία Ουρζάρ **(, *Ürjar awdanı*, ٷرجار اۋدانى) είναι μια επαρχία στην περιφέρεια του Ανατολικού Καζακστάν, που συνορεύει με την Κίνα. Το διοικητικό κέντρο είναι η το χωριό του Ουρζάρ. Πληθυσμός: 81,008 (εκτίμηση 2013) 83,174 (απογραφή 2009) 95,312 (απογραφή 1999).

## Παραπομπές


Ουρζαρ
Επαρχία Ζιλγιόι

Η **επαρχία Ζιλγιόι** () βρίσκεται στο νοτιοανατολικό μέρος της περιφέρειας Ατιράου στο Καζακστάν. Το διοικητικό κέντρο της επαρχίας είναι η πόλη Κουλσάρι. Πληθυσμός: 75,377 (εκτίμηση 2013) 70,156 (απογραφή 2009) 57,052 (απογραφή 1999).

## Παραπομπές


Ζιλγιοι
Επαρχία Μπεϊνέου

Η **επαρχία Μπεϊνέου** () είναι μια επαρχία στο νοτιοδυτικό Καζακστάν, στην Περιφέρεια Μανγκιστάου. Το διοικητικό κέντρο της περιοχής είναι η αουίλ της Μπεϊνέου. Πληθυσμός: 57,930 (εκτίμηση) 46,937 απογραφή 2009) 26,548 (απογραφή 1999).

## Παραπομπές


Μπεινεου
Ουστομπέ

Το **Ουστομπέ** () είναι πόλη και έδρα της Επαρχίας Καρατάλ της περιφέρειας Αλμάτι του νοτιοανατολικού Καζακστάν. Πληθυσμός: 24,895 (απογραφή 2009)
22,472 (απογραφή του 1999).

Το κεντρικό Νοσοκομείο της επαρχίας βρίσκεται στο Ουστομπέ. 

## Παραπομπές


Κατηγορία:Πόλεις του Καζακστάν
Κατηγορία:Περιφέρεια Αλμάτι
Φάσι Διεθνιστικής Δράσης

Η οργάνωση  **Φάσι Διεθνιστικής Δράσης **(ιταλικά *Fasci d'Azione Internazionalista*)  ήταν ένα από τα ιταλικά Fascio που σχηματίστηκε το 1914, η οποία υποστήριζε τη συμμετοχή της Ιταλίας στον Πρώτο Παγκόσμιο Πόλεμο στο πλευρό της Αντάντ κατά των Κεντρικών Δυνάμεων. Στις 11 Δεκεμβρίου 1914, συγχωνεύτηκε με την οργάνωση *[[Αυτόνομες Φάσι Επαναστατικής Δράσης]]* ( *Fasci Autonomi d'Azione Rivoluzionaria*) του Μπενίτο Μουσολίνι για να σχηματίσουν την *Φάσι Επαναστατικής Δράσης* (*Fasci d' Azion  Rivoluzionaria) *υπό την καθοδήγηση του Μουσολίνι.

## Παραπομπές


Κατηγορία:Ιστορία της Ιταλίας κατά την διάρκεια του Α΄ Παγκοσμίου Πολέμου
Ζαρκέντ

Το **Ζαρκέντ ή Τζαρκέντ** (), παλιότερα ονομαζόμενη ως **Πανφίλοφ** ( μέχρι το 1991) και **Ντζαρκέντ** ( μέχρι το 1942), είναι μια πόλη στην περιφέρεια Αλμάτι του Καζακστάν, και είναι το κέντρο της επαρχίας Πανφίλοφ. Βρίσκεται κοντά στο ποταμό Ουσέκ, όχι μακριά από τον ποταμό Ιλί. Πληθυσμός: 33.350 (απογραφή του 2009) 32.656 (απογραφή 1999).

Η πόλη ιδρύθηκε το 1882 ως Ντζαρκέντ. Από το 1942 μέχρι το 1991 ονομάστηκε ως Πανφίλοφ προς τιμή του ρώσου ήρωα του Β' Παγκόσμιου Πολέμου που πέθανε στη μάχη το 1941. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Καζακστάν
Κατηγορία:Περιφέρεια Αλμάτι
Αϊτέκε Μπι

Το **Αϊτέκε Μπι **(πρώην Νοβοκαζαλίνσκ) είναι ένας αστικού τύπου οικισμός και διοικητικό κέντρο στην επαρχία Καζάλι στην περιφέρεια Κυζυλόρντα του Καζακστάν. Πληθυσμός: 38,046 (απογραφή 2009) 33,441 (απογραφή 1999).Βρίσκεται βορειοδυτικά της Κυζυλόρντα, μερικά χιλιόμετρα από τα σύνορα με το Μανγκιστάου. 

## Δείτε επίσης
* Καζάλι, μια πόλη στην επαρχία Καζάλι

## Παραπομπές

Κατηγορία:Πόλεις του Καζακστάν